Enne võistlust:

Sildaru tänastest konkurentidest on Aspenis X-mängudel varasemalt võidutsenud 23-aastane rootslanna Emma Dahlström (2015) ja 20-aastane norralanna Tiril Sjåstad Christiansen (2013). Kahel eelneval aastal (20014 ja 2015) põlvevigastuse tõttu X-mängudest kõrvale jäänud Christianseni peetakse täna võistluse favoriidiks. Lisaks on võistlustules ka 21-aastane kanadalannast Sotši olümpiavõitja Dara Howell, kes on Aspenis X-mängudel olnud parimal juhul kolmas (2013, 2015).

Lisaks asub starti kogenud ameeriklanna Keri Herman, kes on Aspenis olnud teine kolmel (2010, 2011, 2015) ja Tignes kahel korral (2010, 2011). X-mängudel varasemalt poodiumile kerkinud sportlaseid on täna stardis veel. Sotši OMil hõbemedali võitnud ameeriklanna Devin Logan oli X-mängudel teine 2012. aastal. Sildaru kõrval teise alaealise sportlasena võistlustulle asuv 17-aastane ameeriklanna Maggie Voisin tõusis X-mängudel poodiumi teisele astmele 2014. aastal. Toona sai temast 15-aastasena noorim suusataja, kes X-mängudel poodiumile kerkinud. Eestlanna kõrval teeb täna enda X-mängude debüüdi ka 18-aasatne norralanna Johanne Killi, kelle parimaks saavutuseks võib vast lugeda hiljutist neljandat kohta Dew Touril.

Tänase võistluse eel on Sildaru hädas olnud hüpeteks vajaliku hoo üles saamisega. Parema libisemise saavutamiseks on saadud abi nii Šveitsi kui ka USA määrdemeestelt ja eile prooviti õhutakistuse vähendamiseks seljast heita ka jope. Jopest loobumine suurt tulu ei andnud. Määrimine usaldatakse täna taas šveitslaste hoolde. Sildaru sõnul on ka kohapealsed olud paranenud ja see tuleb talle ainult kasuks. «Lumi on paremaks läunud,» tunnistas ta eilse trenni järel, et ilus ilm on muutnud rada kiiremaks. «Libisemine on paremaks läinud, saab teha raskemaid trikke.»

Kahel eelneval aastal (20014 ja 2015) põlvevigastuse tõttu X-mängudest kõrvale jäänud Christianseni peetakse täna võistluse favoriidiks.

Kui tänane võistlus algab Eesti aja järgi kell 21.30, siis pool tundi enne võistlust saavad sportlased veel rajaga tutvust teha. «Maksimaalselt jõuab selle ajaga raja läbida veel viiel korral,» märkis Kelly treenerist isa Tõnis Sildaru.

Postimees.ee toob kell 21.30 algava võistluse põnevamad hetked lugejateni.

Vaata, kuidas läbis Kelly Sildaru eile võistlusraja:

Vaata, mida rääkis Kelly Sildaru viimase võistluseelse trenni järel:

Vaata, milliseid sihte eile tänaseks seati ja milliseid trikke võistlusel teha soovitakse:

Tänavuste X-mängude naiste pargisõidu osalejad:

Emma Dahlström (Rootsi) – 19. juuli 1992 (23)

Parim saavutus:

1. koht X-mängude pargisõidus Aspenis 2015

Tiril Sjåstad Christiansen (Norra) – 7. aprill 1995 (20)

Tiril Sjåstad Christiansen X-mängudel. Foto: Tiril Sjåstad Christiansen/Facebook. FOTO: Tiril Sjåstad Christiansen/Facebook

Parimad saavutused:

1. koht X-mängude pargisõidus Aspenis 2013

2. koht Euroopa X-mängude pargisõidus Tignes 2013

Dara Howell (Kanada) – 23. august 1994 (21)

Parimad saavutused:

1. koht Sotši OMil pargisõidus 2014

3. koht MMi pargisõidus Vossis 2013

3. koht X-mängudel pargisõidus Aspenis 2013, 2015

3. koht Euroopa X-mängudel Tignes 2012, 2013

Pargisõidu Sotši olümpiavõitja Dara Howell. Foto: FOTO: SCANPIX

Keri Herman (USA) – 16. august 1982 (33)

Tänase võistluse kõige kogenu osaleja on 33-aastane Keri Herman. Foto: FOTO: SCANPIX

Parimad saavutused:

2. koht X-mängudel pargisõidus Aspenis 2010, 2011, 2015

2. koht Euroopa X-mängudel pargisõidus Tignes 2010, 2011

Devin Logan (USA) – 17. veebruar 1993 (22)

Parimad saavutused:

2. koht Sotši OMil pargisõidus 2014

2. koht X-mängudel Aspenis 2012

Maggie Voisin (USA) – 14. detsember 1998 (17)

Parim saavutus:

2. koht X-mängude pargisõidus Aspenis 2014

Kelly Sildaru – 17. veebruar 2002 (13)

Parim saavutus:

1. koht Dew Touril 2015

Johanne Killi (Norra) – 13. oktoober 1997 (18)

Parim saavutus: